laion/Wikipedia-Exotic huggingface dataset:
קיר המכוניות

קיר המכוניות הוא ערימת מכוניות שרופות מערבית למושב תקומה שבעוטף עזה, שמדמה צורת קיר. במקור ערימה זו נוצרה מפינוי המכוניות השרופות מכביש 232 ומקומות נוספים בעוטף עזה לאחר מתקפת הטרור של חמאס ב-7 באוקטובר 2023 בכלל, והטבח בפסטיבל נובה בפרט, משם הגיעו רובן הגדול של המכוניות. בהמשך הפך קיר המכוניות השרופות לאנדרטה לטבח שבוצע בפסטיבל, שהיה לפיגוע הטרור הגדול ביותר בתולדות מדינת ישראל. לצד קיר המכוניות השרופות ישנן במגרש עוד מאות מכוניות שיצאו מכלל שימוש, ומוצגות אף הן כאנדרטה למעשי הטבח שבוצעו בבעליהן. בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. לאחר הטבח בפסטיבל נובה, שבעקבותיו מאות רבות של מכוניות שרופות ותקולות נותרו פזורות בצידי כביש 232, פונו המכוניות למגרש מכוניות שנמצא מערבית למושב תקומה, וצפונית־מערבית לנתיבות, על מנת לפנות את כביש 232 ולרכז את מכוניות הנרצחים לצורך תהליך איתור וזיהוי שרידי הגופות. 860 רכבים פונו לשם מרחבי עוטף עזה, רובם מפסטיבל נובה. מתוך כל הרכבים שהגיעו למגרש, רק 62 קיבלו את אישור הבוחנים לחזור לכביש, ואילו השאר סומנו כבעלי ליקוי בטיחותי חמור, עקב העובדה שהמחבלים ירו לכיוון מנוע הרכבים במטרה להשבית את הרכב, ואז ירו ביושביו למוות. לצד המכוניות ישנה גם ערימה של טוסטוסים שעליהם רכבו המחבלים. בנובמבר 2023 הגיעו ארכאולוגים למגרש במטרה לאתר בתוך הרכבים השרופים ממצאים מהנרצחים. גם אנשי זק"א הגיעו למקום על מנת לאתר ממצאים שיוכלו להביא לקבר ישראל. עדות מטלטלת לטבח: מאחורי מגרש הרכבים השרופים מ-7 באוקטובר, באתר כאן – תאגיד השידור הישראלי, 2 במרץ 2024 אייל לוי, "הכמות כאן מייצגת את המסה של הרוע": מגרש המכוניות שממחיש את זוועות 7 באוקטובר, באתר ישראל היום, 18 בינואר 2024 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) נתיב השכול והגבורה בנגב המערבי, באתר טבע ונופים בישראל. אייל לוי, "הכמות כאן מייצגת את המסה של הרוע": מגרש המכוניות שממחיש את זוועות 7 באוקטובר, באתר ישראל היום, 18 בינואר 2024 בני סולומון, ‏הרכבים מהעוטף ומהמסיבה נבדקו על ידי ארכיאולוגים וזק"א, באתר כיכר השבת, 5 בנובמבר 2023
הישיבה הקונסרבטיבית בירושלים

הישיבה הקונסרבטיבית (באנגלית: Conservative Yeshiva) היא מכון חינוך מעורב קונסרבטיבי ללימוד טקסטים יהודיים מסורתיים בירושלים. הישיבה נוסדה בשנת 1995, נמצאת בחסות בית המדרש לרבנים באמריקה, והיא חלק ממרכז פוקסברג ירושלים. נכון לשנת 2023 ראשי הישיבה הם יואל לוי ויהושע קולפ. הישיבה מציעה ליהודים מחוץ לעולם האורתודוקסי הזדמנות לרכוש את הלמידה היהודית המתקדמת וההתנסויות הקהילתיות הניתנות בהשתתפות בישיבה. היא משתמשת בחיבור של שיטות מסורתיות וביקורתיות, המאפשרת לטקסטים ולמסורת היהודית להיתקל בשינוי חברתי ובמחקר מודרני. תוכנית הלימודים מתמקדת בנושאים יהודיים קלאסיים כגון תלמוד, תנ"ך, מדרש, הלכה ופילוסופיה. הלימוד מתנהל בשיטת הישיבה המסורתית (שיעור וחברותא) תוך פתיחות ללימוד מקצועות מודרניים. התוכניות החינוכיות של הישיבה הקונסרבטיבית כוללות את התכנית החד שנתית, השתלמות, תוכנית הקיץ, מסלול חופשת החורף ומסלול קדם מכללת נתיב. הרב ד"ר יהושע קולפ, ראש ישיבה ומייסד שותף הרב יואל רוט ראש ישיבה לשעבר ישיבת הדר הישיבה הקונסרבטיבית בירושלים, ברשת החברתית פייסבוק הישיבה הקונסרבטיבית בירושלים, ברשת החברתית אקס (טוויטר) אתר האינטרנט הרשמי של הישיבה הקונסרבטיבית בירושלים הכירו את תלמידי הישיבות והסגל הקונסרבטיבי Rabbinical Assembly Plenum. "Resolution on The Conservative Yeshiva in Jerusalem of The United Synagogue of Conservative Judaism". The Rabbinical Assembly (באנגלית). נבדק ב-8 באפריל 2022. {{cite web}}: (עזרה) "OUR TEAM - The Fuchsberg Jerusalem Center (FJC)" (באנגלית אמריקאית). 2021-05-27. נבדק ב-2023-05-10. "The loneliness of the long-distance Yom Kippur faster - opinion". The Jerusalem Post | JPost.com (באנגלית אמריקאית). נבדק ב-2023-05-10. Sudilovsky, Judith (2023-04-20). "At this unique yearlong Torah study program in Jerusalem, students are encouraged to ask 'Why?'". Jewish Telegraphic Agency (באנגלית אמריקאית). נבדק ב-2023-05-10.
עידן שר

הרב עידן שר (באנגלית: Idan Scher) הוא רבה של קהילת מחזיקי הדת, בית כנסת אורתודוקסי מודרני באוטווה שבפרובינצת אונטריו בקנדה. הוא הוצב כמנהיג הרוחני הבא של הקהילה בשנת 2015, מה שהפך אותו לרב הבכיר הצעיר ביותר של בית כנסת בגודל כזה בכל קנדה באותה תקופה. הרב שר מכהן כסגן נשיא במועצת הרבנים של אמריקה והוא נציג המועצה הרבנית הקנדית. שר מחזיק בהסמכה לרבנות מהרב זלמן נחמיה גולדברג - מנהל בית הדין הרבני בירושלים, ומהרב גדליה שוורץ - מנהל בית הדין של אמריקה. מחזיק בתואר ראשון מישיבת שער התורה בניו יורק, תואר שני במשפט תלמוד מהמכללה לרבנים נר ישראל בבולטימור ותואר שני במדיניות ציבורית וניהול מאוניברסיטת ג'ונס הופקינס. בשנת 2018, הוא השיק סדרת פודקאסטים כחלק מפלטפורמת הלימוד היהודית שלו. הפרויקט קיבל מימון ממענק חדשנות מקומי. שר הוא אורח תדיר גם ב־CTV וגם ב-CBC News . שר מתגורר עם אשתו וילדיו באוטווה שבקנדה. אתר האינטרנט הרשמי של הרב עידן שר Idan Scher (25 בנובמבר 2016). "Hate Is Not Welcome In Our City". Huffington Post. אורכב מ-המקור ב-23 ביולי 2020. נבדק ב-22 באוקטובר 2022. {{cite web}}: (עזרה) Berdowski (17 באוגוסט 2015). "Rabbi Idan Scher says he's felt a warm welcome, both from members of Congregation Machzikei Hadas and from the wider Jewish community" (PDF). Ottawa Jewish Bulletin. {{cite news}}: (עזרה) "Our Team". Rabbinical Council of America. נבדק ב-2020-12-30. "Justice Committee on April 11th, 2019". Openparliament. נבדק ב-2020-07-23. "Congregation Rabbi". Rabbi Idan Scher. "Clergy". Congregation Machzikei Hadas. נבדק ב-2020-07-23. Rose, Alex (2018-08-17). "Ottawa rabbi's new website will bring Jewish learning to the masses". The Canadian Jewish News (באנגלית אמריקאית). נבדק ב-2023-01-01. Horwood, Matthew (13 באוגוסט 2018). "Ottawa Jewish Bulletin - August 13, 2018 by The Ottawa Jewish Bulletin - Issuu". issuu.com (באנגלית). נבדק ב-2023-01-01. {{cite web}}: (עזרה)
בסאם אל-חסן

בסאם אל-חסן (בערבית: بسام الحسن) כיהן כתת-אלוף ומנהיג יחידת המשימות המיוחדות בצבא הסורי שהיה אחראי לניהול פרויקט הנשק הכימי. שמו של אל-חסן הוזכר בהקשר של ה"סוכנות הסורית ללימודים ומחקרים מדעיים" (SSRC), כאשר הוא מופקד על קשרי החוץ המדעיים עם מדינות זרות כדי לקדם פיתוח נשק אסטרטגי. אל-חסן תיפקד כיועץ האסטרטגי של הנשיא בשאר אל-אסד מעל לשמונה שנים לאחר החיסול של הגנרל מוחמד סולימאן ב-2008 אשר ניהל את מערך ההצטיידות הצבאית האסטרטגית של המשטר ובמיוחד את תוכנית הגרעין הסורית. כיועץ של אסד אל-חסן היה מעורב ברכישת אמצעי לחימה מתקדמים לצבא הסורי וערך פגישות עם נציגים ממשלתיים זרים ביניהם בכירים מרוסיה, צפון קוריאה ואיראן. במהלך פעילותו הוא גם יצר קשרים עם בכירים רוסיים ואיראניים כולל קאסם סולימאני. בנוסף, אל-חסן שימש כנציג הנשיאותי של סוריה בפני ה-SSRC ובעבר עמד בראש יחידה 450 המופקדת על מערך הנשק הכימי של המדינה. תחת פיקודו היחידה הזו הייתה אחראית על פריסה, ניוד, ואבטחה של תחמושת כימית במתקנים צבאיים וחשאיים. גיוס האנשים ליחידה נעשה בעיקר מתוך העדה העלאווית. דמותו של אל-חסן עוררה עניין בינלאומי בשל האישומים נגדו על מעורבות בפיתוח ושימוש בנשק כימי נגד אזרחים במהלך מלחמת האזרחים הסורית, ובשל קשריו עם גורמים בינלאומיים בכירים כולל ברוסיה ואיראן. בסאם אל-חסן הוא איש מודיעין וצבאי סורי שעלה לגדולה בשנים האחרונות של מלחמת האזרחים הסורית. פרטים מדויקים על רקעו האישי ותחילת דרכו המקצועית אינם ידועים במדויק לציבור, מכיוון שמדובר בדמות שכמעט ולא נראתה בציבור ושמרה על פרופיל נמוך. אל-חסן נחשב לאיש הצללים הקרוב למשפחת אסד ופעל במסגרת יחידת משימות מיוחדות בצבא הסורי. כמו כן, הוא נקשר לניהול התוכנית הכימית של סוריה, תוך שהוא אחראי לפיתוח, ייצור ואחסון של נשק כימי. הוא נמצא ברשימת האישים שמהווים איום לביטחון הלאומי של ארצות הברית. אל-חסן מקושר לגורמים בכירים ברוסיה ונחשב לחברו הטוב של קאסם סולימאני, המפקד המאוחר של כוח קודס של משמרות המהפכה האיראניים. הקשרים האלו משקפים את הקשר המורכב בין סוריה לבעלות בריתה, ואת התמיכה המשולבת במאמצי הלחימה של המשטר הסורי נגד המורדים וכוחות אחרים במדינה. המערב, בראשות ארצות הברית, הביע חששות רבים לגבי פעילותו של אל-חסן והשפעתו על המצב בסוריה ובאזור. האישומים נגדו של אל-חסן בשימוש בנשק כימי נגד אזרחים סורים עוררו גינוי בינלאומי והובילו לסנקציות ולצעדים נגד המשטר הסורי. האיש של אסד למשימות מיוחדות: זה ראש היחידה הכימית, באתר ynet, 8 באפריל 2017 בסאם אל-חסן, באתר OpenSanctions
לסלי ג'נסן

לסלי ג'נסן (באנגלית: Leslie Jensen;‏ 15 בספטמבר 1892 – 14 בדצמבר 1964) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית ה-15 בשנים 1937–1939. לסלי ג'נסן נולד בעיר הוט ספרינגס שבדקוטה הדרומית. ב-1916 וב-1917 הוא היה לוטננט משנה ברגימנט הרגלים הרביעי במשמר הלאומי של דקוטה הדרומית והשתתף במשלחת הצבאית של ארצות הברית למקסיקו. בשנים 1917–1919 הוא היה קפטן ברגימנט הארטילריה ה-147 במסגרת חיל המשלוח של ארצות הברית. ב-1921 קיבל ג'נסן תואר במשפטים מאוניברסיטת דקוטה הדרומית. הוא נשא לאישה את אליזבת וורד, ולשניים נולדו שלושה ילדים. בשנים 1922–1924 היה ג'נסן גובה מס מטעם שירות הכנסות הפנים. לאחר מכן הוא היה נשיא והמנהל הכללי של חברת טלפונים וטלגרף. ב-1936 נבחר ג'נסן מטעם המפלגה הרפובליקנית כמושל דקוטה הדרומית לאחר שהביס את המושל המכהן טום ברי. הוא כיהן בתפקיד מ-5 בינואר 1937 ועד 3 בינואר 1939. במהלך תקופת כהונת כמושל, הקים בית המחוקקים המדינתי את מחלקת המדינה כדי ליישם את חוק הביטוח הלאומי הפדרלי. בנוסף, על אף הדרישות הפיננסיות שנבעו ממאמצי הרווחה, הצליח ממשל ג'נסן לאזן את מצבה הכספי של המדינה ולמחוק גרעון של עשרים שנה וכן לצמצם את החוב המדינתי ולהשיב את המימון לאיגרות חוב למגזר החקלאי בשיעורי ריבית נמוכים. ב-1938 הוקמה חטיבת משטרת התנועה של דקוטה הדרומית. ג'נסן סיים את כהונתו כמושל ב-1939 ואחריו כיהן בתפקיד הרלן בושפילד, לשעבר יושב ראש המפלגה הרפובליקנית במדינה. הוא העדיף להתמודד על מושב בסנאט של ארצות הברית במקום להתמודד על תקופת כהונה נוספת כמושל. על כל פנים, בבחירות המקדימות של הרפובליקנים לסנאט הוא נוצח על ידי צ'אן גרני. ב-1940 גויס ג'נסן לשירות פעיל במלחמת העולם השנייה, בה הוא לחם במערכה באוקיינוס השקט כקולונל ופיקד על רגימנט הארטילריה ה-147, ומאוחר יותר שירת במטה של הארמייה השישית של ארצות הברית. לאחר המלחמה הוא שב להוט ספירנגס, ונותר בשירות פעיל עד מותו. לסלי ג'נסון נהרג בתאונת דרכים ברפיד סיטי שבדקוטה הדרומית ב-14 בדצמבר 1964. הוא נטמן בבית הקברות אברגרין שבהוט ספרינגס. על שמו נקרא קטע מכביש 18. ב-1987 הוכנס ביתו בהוט ספרינגס אל המרשם הלאומי של מקומות היסטוריים. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1455. לסלי ג'נסן באתר אגודת המושלים הלאומית (באנגלית) לסלי ג'נסן באתר The Political Graveyard (באנגלית) לסלי ג'נסן, באתר "Find a Grave" (באנגלית) Gloria J. Dillon and John E. Rau (May 11, 1987). "National Register of Historic Places Inventory/Nomination: Governor Leslie jensen House / The Jensen House / Christian Jensen House". National Park Service.
דרך אגד

דרך אגד היא חברה בת של אגד הפועלת באשכול עוטף ירושלים, אשכול תחבורתי הכולל את השירות בגבעת זאב, מבשרת ציון ובין ירושלים לבני ברק. ביוני 2023 זכתה אגד במכרז להפעלת אשכול עוטף ירושלים, שכלל קווים שהופעלו בידי אגד, אלקטרה-אפיקים ואגד תעבורה, בעבר חברת בת של אגד. לקראת המכרז הקימה אגד חברה ייעודית לשם התמודדות בו בשם אגד עוטף ירושלים בע"מ, ולאחר זכייתה במכרז נבחר המיתוג "דרך אגד". בנק דיסקונט יממן את מרבית ההשקעה הנדרשת של החברה. ב־16 באפריל 2024 החלה החברה לספק שירות בקווי ירושלים–גוש דן שהופעלו בידי אלקטרה-אפיקים. מדיה וקבצים בנושא דרך אגד בוויקישיתוף אתר האינטרנט הרשמי של דרך אגד אגד זכתה במכרז הענק של קווים עירוניים ובינעירוניים במרחב ירושלים, באתר כלכליסט, 14 ביוני 2023 בנק דיסקונט יממן ב-340 מיליון שקל חברה בת חדשה של אגד, באתר TheMarker‏, 10 בינואר 2024 כניסת "דרך אגד" לעוטף ירושלים תוסיף כ-500 נסיעות לבני ברק, באתר News1 מחלקה ראשונה, 14 באפריל 2024 חברת תחבורה ציבורית חדשה בירושלים: אלה קווי האוטובוסים אותם תפעיל, באתר mynet‏ ירושלים, 16 באפריל 2024
מרק רגל

מרק רגל הוא סוג של מרק שמקורו במטבח התימני. מנת המרק מורכבת בעיקרה מרגלי בקר ועצמות מח, המבושלות במשך זמן רב עם מגוון תבלינים. המרק נחשב למנה עשירה ומזינה, המוגשת לרוב עם לחוח או אורז לבן. מרק רגל משקף את המסורת התימנית בבישול, המתמקדת בשימוש במרכיבים עשירים ובבישול איטי המאפשר לטעמים להתמזג יחד. המנה נחשבת לחלק מהמטבח המסורתי ונפוצה בקרב קהילות תימניות בישראל וברחבי העולם. המנה מוגשת לעיתים באירועים מיוחדים ובחגים, תוך כדי השקפת כבוד על המטבח התימני והתרבות שמאחוריו. היא מעבירה מדור לדור ומשמשת כחוליה מחברת בין דורות בקהילה. מתכון: מרק רגל תימני, באתר mako
מרל שרפ

מרל קוונטין שרפ (באנגלית: Merrell Quentin Sharpe;‏ 11 בינואר 1888 – 22 בינואר 1962) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כתובע הכללי של מדינתו בשנים 1929–1933, וכמושל דקוטה הדרומית ה-17 בשנים 1943–1947. מרל שרפ נולד במריסוויל שבקנזס. הוא התחנך בבתי ספר ציבוריים בעיר אקסטל הסמוכה, ולימד בבתי ספר כפריים במשך שנתיים לפני שהתגייס לצי ארצות הברית, בו הוא שירת במשך ארבע שנים. שרפ נשא לאישה את אמילי אולד, ולשניים נולדה בת אחת. שרפ עבד ככתב עיתון במקביל ללימודי משפטים בקנזס סיטי. הוא עבר לדקוטה הדרומית, וב-1914 קיבל תואר במשפטים מאוניברסיטת דקוטה הדרומית. הוא פתח משרד עורכי דין בעיירה אוקומה שבדקוטה הדרומית, שם הוא גם עסק בחקלאות. בשנים 1916–1920 היה שרף פרקליט מחוז ליימן. במלחמת העולם הראשונה הוא שירת כרב-טוראי בקמפ דודג' באיווה, ומאוחר יותר היה מועמד לקצונה בקמפ גרנט שבאילינוי. בשנים 1929–1933 כיהן שרפ כתובע הכללי של דקוטה הדרומית. בשנים 1937–1939 הוא היה יושב ראש ועדה מדינתית שמונתה כדי לערוך שינויים בספר החוקים של המדינה. ב-1942 נבחר שרפ כמושל דקוטה הדרומית, וכיהן בתפקיד מ-5 בינואר 1943 ועד 7 בינואר 1947. במהלך כהונתו כמושל הוא התמסר למאמץ המלחמתי, קידם את מערכת החינוך ועודד את התיירות ואת שימור הטבע. מרל שרפ נפטר בקנבק שבדקוטה הדרומית ב-22 בינואר 1962. הוא נטמן בבית הקברות גרייסלנד שבאוקומה. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1456-1457. מרל שרפ באתר אגודת המושלים הלאומית (באנגלית) מרשל שרפ באתר The Political Graveyard (באנגלית) מרל שרפ, באתר "Find a Grave" (באנגלית)
ברלין בלוז

ברלין בלוז היא סדרת טלוויזיה ישראלית שיצרו דנה אידיסיס ואיתמר רוטשילד, בכיכובם של רוטשילד ושל שירה נאור. הסדרה עלתה בבינג' ב-YES ב-27 במרץ 2024. הסדרה בת שישה פרקים. עלילתה מבוססת על התקופה בה חיו אידיסיס ורוטשילד בברלין בשנים 2018–2019. בתקופה זאת אידיסיס ניסתה לכתוב את העונה השנייה של "על הספקטרום", אך בעצת סייד קשוע היא החלה לכתוב על חייה בברלין. הסדרה אומנם מתרחשת בברלין, אך היא צולמה בבודפשט. הסדרה הייתה אמורה לעלות ב-23 באוקטובר 2023, אך עקב מלחמת חרבות ברזל עלתה בסופו של דבר באיחור של חמישה חודשים, במרץ 2024. הסדרה מתרכזת בטליה (שירה נאור) וביונה (איתמר רוטשילד), זוג שעובר לגור בברלין לשנה, בעקבות הצעת עבודה שקיבל יונה כנגן אבוב בפילהרמונית של ברלין. בעוד טליה מנסה לכתוב את הרומן החדש שלה בבתי קפה בעיר ללא הצלחה, יונה מנסה להשתלב בחברה הגרמנית, הוא לומד את השפה ואת התרבות הגרמנית, בניגוד לאשתו שרואה את עצמה כזרה בעיר. לכך מתווסף העניין של היותו של יונה נכד לניצול שואה שגדל בלייפציג, מה שמביא את ליחס מורכב לשהות שלהם שם מצד אימו שלומית (ליאורה ריבלין). טליה גלוסקא (שירה נאור) – אשתו של יונה, אמא של רני. סופרת, כתבה ספר מצליח בשם "מעיין" המבוסס על הסיפור של אחיה- אדם עם בעיות פסיכיאטריות. עוברת בעקבות הצעת העבודה של יונה לברלין לשנה אך היא מתקשה להסתגל לחיים בברלין ורוצה לחזור לישראל. מנסה לכתוב ספר חדש אך לא מצליחה לכתוב אותו בברלין. יונה גלוסקא (איתמר רוטשילד) – בעלה של טליה, בנה של שלומית, אבא של רני. נגן אבוב. קיבל הצעת עבודה במקהלה הממוקמת בברלין כנגן אבוב שני, מעביר את משפחתו לברלין. שלומית גלוסקא (לאורה ריבלין) – אמא של יונה, מגיעה לגרמניה כדי לבקר את יונה ומשפחתו, עדיין יש לה שנאה כלפי הגרמנים. רני גלוסקא (אמלין קינן) – בתם של טליה ויונה, נכדתה של שלומית. גדי (אורי קומאי) – אחיה של טליה. יש לו בעיות נפשיות, עליו טליה כתבה את ספרה הראשון- מעיין. מאיר סויסה – אבא של טליה וגדי. נעמה שפירא – אמא של טליה וגדי. שלי אוחנה- כרמי (אליענה בקייר) – ישראלית שגרה בברלין ומסייעת לטליה. מנהלת קבוצת פייסבוק של ישראלים בברלין. צורי (תמיר בר) – חבר של יונה, חי בברלין כבר מספר שנים. "ברלין בלוז", במסד הנתונים הקולנועיים IMDb (באנגלית) "ברלין בלוז", באתר אידיבי ברלין בלוז, במיזם "אישים" לתיעוד היצירה הישראלית רותה קופפר, הסדרה החדשה "ברלין בלוז" היא שיר אהבה לישראל, באתר כלכליסט, 31 במרץ 2024 אספיר איובוב, ‏הסדרה ״ברלין בלוז״ גורמת לנו להתגעגע הביתה מפרספקטיבה אחרת, באתר מעריב אונליין, 27 במרץ 2024 סמדר שילוני, "ברלין בלוז": בינג' מתגמל של טלוויזיה מצוינת, באתר ynet, 28 במרץ 2024 אבישי סלע. החלום הברלינאי: אין יותר ישראלי מהספיר של הסדרה הזאת. באתר טיימאאוט תל אביב. 27 במרץ 2024 מילה סביטלמן, "ברלין בלוז" היא קומדיה מקסימה אך בעיקר עצובה. בתום הצפייה חשנו מועקה קלה, באתר חדשות 13, 28 במרץ 2024 רועי אבן, ‏"ברלין בלוז" היא מקרה נדיר: סדרה ישראלית קצרה מדי, באתר ‏מאקו‏, 27 במרץ 2024 [1=https://www.youtube.com/playlist?list=PLAr10z7QNUYGzG9VsFlDl2D0tv5Ci7uI- פלייליסט הסדרה] בערוץ של יס ביוטיוב חדש בטלוויזיה: סדרות וסרטים שמגיעים ל-yes באוקטובר 2023, באתר www.gadgety.co.il, ‏2023-09-29 רותה קופפר, הסדרה החדשה "ברלין בלוז" היא שיר אהבה לישראל, באתר כלכליסט, 31 במרץ 2024
חפר אל-באטן

חפר אל-באטן (בערבית: حفر الباطن) היא עיר במחוז א-שרקייה בצפון-מזרח ערב הסעודית. העיר ממוקמת כ-430 קילומטרים צפונית לריאד, ובקרבת משולש הגבולות עם כווית ועיראק. חפר אל-באטן שוכנת בעמק היבש של ואדי אל-באטן, שהוא חלק מהעמק הארוך יותר של הנהר ואדי אל-רומה, המוביל פנימה לכיוון אל-מדינה ובעבר נשפך למפרץ הפרסי. על פי מפקד האוכלוסין האחרון משנת 2022, התגוררו בעיר 387,096 בני אדם. לפי שיטת קפן, האקלים בעיר הוא אקלים צחיח. במאה ה-7, חפר אל-באטן היוותה נתיב במדבר שדרכו עברו עולי רגל בנסיעה למכה לחג'. באותה תקופה לא היו מים זמינים בחבל ארץ זה, ולכן עולי הרגל נסעו מאזור עיראק למכה במסלול ארוך ללא מים. בתקופת שלטונו של עות'מאן בן עפאן (644–656), עולי רגל רבים התלוננו על המחסור במים, ואבו מוסא אל-אשערי, בן לווייתו של מוחמד, דאג לחפור בארות חדשות לאורך הנתיב באזור חאפר אל-בטין. חפירת הבארות הניעה את פיתוח האזור. מדיה וקבצים בנושא חפר אל-באטן בוויקישיתוף Eastern Region Region (Saudi Arabia): Places in Governorates - Population Statistics, Charts and Map, citypopulation.de "Climate: Hafar al-Batin - Climate graph, Temperature graph, Climate table". Climate-Data.org. נבדק ב-2014-02-23. ערך זה הוא קצרמר בנושא גאוגרפיה של ערב הסעודית ובנושא יישובים במזרח התיכון. אתם מוזמנים לתרום לוויקיפדיה ולהרחיב אותו.
משחק גלילה צדדית

משחק גלילה צדדית (באנגלית: Side-Scrolling video game) הוא משחק וידאו בו דמות השחקן ועולם המשחק נראים כל העת מזווית צדדית בעוד שהמסך עוקב אחר דמות השחקן כאשר היא נעה ברחבי עולם המשחק. משחקי גלילה צדדית יכולים להיות הן דו-ממדיים, כמו המשחק האחים סופר מריו, והן תלת-ממדיים, כמו המשחק LittleBigPlanet. המעבר ממשחקים שהכילו גרפיקה עם מסך סטטי למשחקים עם גרפיקה שהכילה גרפיקה נגללת, במהלך תקופת תור הזהב של אולמות הארקייד והדור השלישי של קונסולות המשחקים, היווה זינוק משמעותי בעיצוב משחקי וידאו, בדומה למעבר לגרפיקת תלת-ממד במהלך הדור החמישי של קונסולות המשחקים. תמיכת חומרה לרקעי גלילה חלקים נבנית לתוך משחקי ארקייד, לכמה קונסולות משחקים ולמחשבים אישיים. בין הדוגמאות לכך נמנים מחשבי 8-ביט של חברת אטארי ושל Nintendo Entertainment System, וכן קונסולות 16-ביט כדוגמת Super Nintendo Entertainment System וכן סגה ג'נסיס. קונסולות אלה של 16-ביט הוסיפו שכבות רבות, בהן ניתן לגלול באופן עצמאי ליצירת אפקט של גלילת פרלקסה. שימוש נפוץ בפורמט של גלילה צדדית נמצא במשחקי פלטפורמה כדוגמת האחים סופר מריו משנת 1985. הפורמט פופולרי גם בסוגות משחקים אחרות כמו משחקי מכות ("Battletoads") או משחקי יריות ("Gradius" (אנ') ו-"R-Type"). מידת הוספתה של הגלילה הצדדית לתוך המשחק תלויה במשחק עצמו, כאשר לעיתים קרובות המסך יגלול ימינה או שמאלה בהתאם למהירותה ולכיוונה של דמות השחקן. במשחקים או שלבים אחרים, המסך יעקוב אחרי השחקן אך יגלול רק קדימה ולא אחורנית, ולכן אי אפשר לבקר באותו מקום פעם נוספת. כמה משחקים כוללים גלילה צדדית שנעה בקצב אחיד, ונדרש מהשחקן לעמוד בקצב כדי לשרוד. מצב זה נקרא בשם "גלילה אוטומטית" (auto-scrolling). המסך במשחקי Shoot 'em up כמו R-Type (אנ') נגללים בעצמם. סדרת משחקי מריו משתמשים בשלושת מצבי הגלילה הצדדית. בדרך כלל, המסך שבמשחק גלילה צדדית כולל מצלמה שמתמקדת בדמות השחקן. משחקים אחרים מכוונים את המצלמה יחד עם תנועת הדמות, מה שגורם לדמות להתמקם שלא במרכז המסך ובכך להראות יותר מרווח ופרטים בכיוון אליו היא רצה. משחק יכול להשתמש במכניקת הגלילה הצדדית מבלי להיחשב כמשחק וידאו בגלילה צדדית. דוגמה למשחק כזה היא משחק זירת קרב מרובת משתתפים בשם Awesomenauts (אנ'), שבו נעשה שימוש במכניקת גלילה צדדית היות שמטרת המשחק לא בהכרח מושגת באמצעות טכניקה זו. ערכים על משחקי גלילה צדדית משחק פלטפורמה IGN Presents the History of SEGA, Travis Fahs, June 14th 2012 ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
רומברג

האם התכוונתם ל... אוסוולדו רומברג – אמן ישראלי-ארגנטינאי זיגמונד רומברג – מלחין יהודי-הונגרי-אמריקאי מוריץ היינריך רומברג – נוירולוג יהודי-גרמני מבחן רומברג – מבחן כחלק מבדיקה נוירולוגית לבחינת שיווי משקל תסמונת פארי-רומברג – תסמונת נוירולוגית במהלכה יש ניוון חלקי של הפנים
צפרא כץ

צפרא כץ (באנגלית: Safra Catz; נולדה ב-1 בדצמבר 1961) היא מנהלת אמריקאית יהודיה ילידת ישראל. מכהנת כמנכ"לית של תאגיד אורקל העולמי. היא האישה ה-19 בהשפעתה בעולם על פי דירוג 100 הנשים המשפיעות בעולם של פורבס לשנת 2021. כץ נולדה וגדלה בחולון, ובגיל 6 עברה עם משפחתה לברוקליין שבמסצ'וסטס. אביה הוא פרופסור לפיזיקה. היא בעלת תואר ראשון מבית הספר למנהל עסקים וורטון של אוניברסיטת פנסילבניה ותואר J.D (אנ') במשפטים מבית הספר למשפטים של אוניברסיטת פנסילבניה. כץ שימשה במספר תפקידי מפתח בבנקאות העולמית מאז 1986. היא מילאה תפקידים בכירים בבנקים להשקעות בעולם, בהם דונלדסון לופקין וג'נרט (Donaldson, Lufkin & Jenrette) שבו עבדה מאז 1997. את דרכה באורקל החלה באפריל 1999, ובאוקטובר 2001 צורפה לדירקטוריון החברה. בינואר 2004 מונתה לנשיאת החברה, ובנובמבר 2005 מונתה גם לסמנכ"ל הכספים של החברה, תפקיד בו כיהנה עד ספטמבר 2008, ושוב החל מאפריל 2011. היא הייתה הכוח המניע בהשתלטותה של אורקל על חברת PeopleSoft, במחיר של 10.3 מיליארד דולר. במאי 2008 מונתה לכהונה בת שלוש שנים בדירקטוריון בנק ההשקעות HSBC. בשנת 2009 נבחרה למקום ה-16 בדירוג הנשים החזקות ביותר בעולם במגזין הכלכלי פורבס. באותה שנה גם דורגה על ידי מגזין פורצ'ן כאישה ה-12 בהשפעתה בעולם העסקים. בשנת 2010 נמנתה כאישה בעלת השכר הגבוה ביותר בארצות הברית (כ-42 מיליון דולר בשנה). הונה האישי הוערך בכ-670 מיליון דולר ב-2017. ב-18 בספטמבר 2014 אורקל הודיעה כי צפרא כץ ומארק הנד יחליפו את המנכ"ל לארי אליסון שהודיע על פרישתו. לאחר הבחירות לנשיאות ארצות הברית 2016 מונתה על ידי הנשיא הנבחר דונלד טראמפ לחברה בצוות המעבר הנשיאותי. ב-11 בדצמבר 2017 פורסם כי בפברואר 2018 תצטרף כץ לדירקטוריון חברת וולט דיסני. במרץ 2018 פורסם שכץ היא אחת המועמדות להחליף את הרברט ריימונד מקמאסטר בתפקיד היועצת לביטחון לאומי של ארצות הברית. כץ נשואה לגל תירוש ולהם שני ילדים. מדיה וקבצים בנושא צפרא כץ בוויקישיתוף ביוגרפיה רשמית, באתר "אורקל" (באנגלית) פלי הנמר, ‏צפרא כץ, אורקל: "מוצרי סאפ ישנים; מיקרוסופט משחקת בצעצועים ולא ב-IT ארגוני", באתר "אנשים ומחשבים", 4 באוקטובר 2011 צפרא כץ: מדירה קטנה בחולון לשכר של מאות מיליוני שקלים, באתר TheMarker‏, 5 באוקטובר 2011 ynet, צפרא טובה: הישראלית החזקה בעולם ההיי-טק, באתר ynet, 19 בספטמבר 2014 רפאל קאהאן, צפרה כץ, מנכ"לית אורקל: "חוץ מארה"ב, המקום שהכי חשוב לי זה ישראל", באתר כלכליסט, 16 באפריל 2018 The World's 100 Most Powerful Women, פורבס צפרא כץ באתר פורבס רעות מרים כהן, גם באמריקה: בעלת השכר הגבוה ביותר מרוויחה חצי ממקבילה הגברי, באתר כלכליסט, 5 באוקטובר 2011 Forbes, Safra Catz נדן פלדמן, לארי אליסון פורש מראשות אורקל; הישראלית צפרא כץ מונתה למנכ"ל משותף, באתר TheMarker‏, 18 בספטמבר 2014 הישראלית הבכירה ביותר בהיי-טק העולמי מצטרפת לצוות המעבר של טראמפ, באתר TheMarker‏, 16 בדצמבר 2016 סוכנויות הידיעות, הישראלית הבכירה ביותר בהיי-טק העולמי מצטרפת לדירקטוריון דיסני, באתר TheMarker‏, 11 בדצמבר 2017 דיווח בארה"ב: ישראלית לשעבר מועמדת לתפקיד היועצת לביטחון לאומי, באתר ynet, 2 במרץ 2018